LAOAG CITY – Saan a natuloy ti klase dagiti agad-adal iti Ganagan Elementary School idiay Bacarra, Ilocos Norte idi kalman kalpasan a napasamak ti komosyon iti klase ti maysa a mangisursuro.
Daytoy ket kalpasan a dinarup ni Jomar Ancheta, agtawen ti 34, baro,Kindergarten teacher nga adda imet na a kutsilyo ni Moises Domingo, agtawen ti 33, baro ken Grade six teacher bayat a manarimaan ti klase na ket ginandat na a bagkongen ti pada na a mangisursuro.
Ngem gapu ta dagus a nagresponde ti maysa pay a mangisursuro a ni Anthony Ancheta,Grade 5 teacher ket napaay ti gandat a panangbagkong ni Jomar Ancheta kenni Domingo kalpasan a naagaw na ti kutsilyo ti suspek.
Ti insidente ket dagus met nga inreport ni Mrs. Pedestrelyn Acoba, Head Teacher ti Ganagan Elementary School iti PNP ti ili ti Bacarra.
Iti agdama ket manarimaanen ti panagimbestigar dagiti otoridad iti motibo ti insidente.
ilo_Latn ilo_Latn ilo_Latn ilo_Latn ilo_Latn